CELEX: 31999D0631
Language: el
Date: 1999-09-10 00:00:00
Title: 1999/631/ΕΚ: Απόφαση της Επιτροπής, της 10ης Σεπτεμβρίου 1999, σχετικά με νομοσχέδιο της Ιταλικής Δημοκρατίας που αφορά πρόσθετες διατάξεις επισήμανσης των ποτών που είναι συσκευασμένα σε κουτιά εφοδιασμένα με διάταξη για εύκολο άνοιγμα [κοινοποιηθείσα υπό τον αριθμό Ε(1999) 2897] (Κείμενο που παρουσιάζει ενδιαφέρον για τον ΕΟΧ) (Το κείμενο στην ιταλική γλώσσα είναι το μόνο αυθεντικό)

Avis juridique important

|

31999D0631

1999/631/ΕΚ: Απόφαση της Επιτροπής, της 10ης Σεπτεμβρίου 1999, σχετικά με νομοσχέδιο της Ιταλικής Δημοκρατίας που αφορά πρόσθετες διατάξεις επισήμανσης των ποτών που είναι συσκευασμένα σε κουτιά εφοδιασμένα με διάταξη για εύκολο άνοιγμα [κοινοποιηθείσα υπό τον αριθμό Ε(1999) 2897] (Κείμενο που παρουσιάζει ενδιαφέρον για τον ΕΟΧ) (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 248 της 21/09/1999 σ. 0037 - 0038

ΑΠΟΦΑΣΗ ΤΗΣ ΕΠΙΤΡΟΠΗΣτης 10ης Σεπτεμβρίου 1999σχετικά με νομοσχέδιο της Ιταλικής Δημοκρατίας που αφορά πρόσθετες διατάξεις επισήμανσης των ποτών που είναι συσκευασμένα σε κουτιά εφοδιασμένα με διάταξη για εύκολο άνοιγμα[κοινοποιηθείσα υπό τον αριθμό Ε(1999) 2897](Το κείμενο στην ιταλική γλώσσα είναι το μόνο αυθεντικό)(Κείμενο που παρουσιάζει ενδιαφέρον για τον ΕΟΧ)(1999/631/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 79/112/ΕΟΚ του Συμβουλίου, της 18ης Δεκεμβρίου 1978, για την προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων(1), όπως τροποποιήθηκε τελευταία από την οδηγία 97/4/ΕΚ του Ευρωκοινοβουλίου και του Συμβουλίου(2), και ιδίως τα άρθρα 16 και 17,Εκτιμώντας:(1) ότι σύμφωνα με τη διαδικασία που προβλέπεται στο άρθρο 16 παράγραφος 2 της οδηγίας 79/112/ΕΟΚ, οι ιταλικές αρχές κοινοποίησαν στην Επιτροπή νομοσχέδιο το οποίο αφορά πρόσθετες διατάξεις επισήμανσης των ποτών που είναι συσκευασμένα σε κουτιά εφοδιασμένα με διάταξη για εύκολο άνοιγμα·(2) ότι το εν λόγω νομοσχέδιο έχει ως σκοπό να επιβάλει την αναγραφή στην επισήμανση των ποτών αυτών ενδείξεις του τύπου "καθαρίστε την επιφάνεια του πώματος πριν ανοίξετε το κουτί και αποφύγετε να πίνετε απευθείας από το κουτί"·(3) ότι σύμφωνα με το άρθρο 16 παράγραφος 2 της οδηγίας 79/112/ΕΟΚ, η Επιτροπή συμβουλεύτηκε τα άλλα κράτη μέλη στο πλαίσιο της μόνιμης επιτροπής τροφίμων·(4) ότι δεν τίθεται θέμα για τα μέτρα υγιεινής που προβλέπουν οι ιταλικές αρχές σχετικά με τη χρησιμοποίηση συσκευασιών αυτού του τύπου·(5) ότι, ωστόσο, η επισήμανση των τροφίμων δεν είναι το καταλληλότερο μέσο για τη διαπαιδαγώγηση των καταναλωτών σε θέματα υγιεινής τροφίμων·(6) ότι οι ενημερωτικές εκστρατείες για την ευαισθητοποίηση των καταναλωτών, και ιδίως των νεαρών καταναλωτών, στα μέτρα υγιεινής που πρέπει να τηρούν κατά τη χρησιμοποίηση κουτιών αυτού του είδους συνιστούν καταλληλότερο μέτρο που παρεμποδίζει λιγότερο την ελεύθερη κυκλοφορία των εν λόγω ποτών·(7) ότι οι απαιτήσεις του κοινοποιηθέντος νομοσχεδίου φαίνονται υπερβολικές σε σχέση με τον επιδιωκόμενο σκοπό·(8) ότι η διατύπωση αυτή οδήγησε την Επιτροπή να διατυπώσει αντίθετη γνώμη, σύμφωνη με το άρθρο 16 παράγραφος 2 δεύτερο εδάφιο της οδηγίας 79/112/ΕΟΚ·(9) ότι η μονομερής επιβολή τέτοιας υποχρέωσης εκ μέρους των ιταλικών αρχών θα δημιουργήσει νέους φραγμούς στην ελεύθερη κυκλοφορία των τροφίμων·(10) ότι είναι επομένως σκόπιμο να κληθούν οι ιταλικές αρχές να μην προχωρήσουν στη θέσπιση του εν λόγω νομοσχεδίου·(11) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφίμων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η Ιταλία οφείλει να μη θεσπίσει το νομοσχέδιο για πρόσθετες διατάξεις επισήμανσης των ποτών που είναι συσκευασμένα σε κουτιά εφοδιασμένα με διάταξη για εύκολο άνοιγμα.Άρθρο 2Η παρούσα απόφαση απευθύνεται στην Ιταλική Δημοκρατία.Βρυξέλλες, 10 Σεπτεμβρίου 1999.Για την ΕπιτροπήKarel VAN MIERTΜέλος της Επιτροπής(1) ΕΕ L 33 της 8.2.1979, σ. 1.(2) ΕΕ L 43 της 14.2.1997, σ. 21.